Øystein Slettemark

Øystein Slettemark (født 20. august 1967 i Rio de Janeiro) er en norsk-grønlandsk skiskytter og langrennsløper, bosatt i Nittedal. Han representerer Nuuk Biathlonklub og har konkurrert internasjonalt for Grønland (i skiskyting) og Danmark (i langrenn samt skiskyting i OL) siden 2000. Han har også vært leder for det grønlandske skiskytterforbundet.IBU: IBU Member Federations

Slettemark konkurrerte i juniorklassene i langrenn med blant annet Bjørn Dæhlie og Kristen Skjeldal, men oppnådde aldri de store resultatene. Etter militærtjeneste og studier flyttet han i 1994 fra Norge til Grønland sammen med sin grønlandske kone Uiloq Helgessen Slettemark. Han tok opp igjen skikarrieren, og begynte med skiskyting høsten 2001.Nettavisen: Den største, norske outsideren  (14. februar 2009) Uiloq Slettemark er for øvrig Grønlands beste kvinnelige skiskytter.

Øystein Slettemark debuterte i verdenscupen i skiskyting på sprinten (10 km) i Hochfilzen i 2001 med 113.-plass av 123 deltakere. Hans beste plassering i verdenscupen er en 49.-plass (av 66 deltakere) på sprinten i Fort Kent i Maine, USA i 2004. I VM er hans beste plassering 77.-plass (av 103 deltakere) på sprinten i Antholz i 2007. Han har deltatt i VM hvert år siden 2003, men ikke i OL i 2006. Under VM i Pyeongchang i 2009 var han den tredje eldste utøveren, etter Athanassios Tsakiris fra Hellas og Slettemarks kone Uiloq Slettemark.Indre Akershus Blad/ANB/NTB: Fjerde eldst, tredje best  (14. februar 2009)

Slettemark gikk 50 km langrenn for Danmark i VM i Val di Fiemme i 2003 og Liberec i 2009. I 2003 ble han nummer 54 av 63 deltakere, på fellesstarten i 2009 ble han tatt igjen med en runde og fikk ikke fullføre konkurransen. Hans beste plassering i et internasjonalt langrenn er en 14.-plass i et FIS-renn (10 km) i Davos i 2002.

Han har vunnet Arctic Circle Race, et grønlandsk etappeløp i langrenn, 4 ganger, i 2002, 2004, 2006 og 2007.Arctic Circle Race

Øystein Slettemark deltok for DanmarkTeam Danmark: Magasinet Puls, vol 16: Vinter OL (16. december 2009) i OL i Vancouver i 2010.Danmarks Idræts-Forbund: DIF udpeger fem OL-kandidater  (12. mai 2009)

Slettemark er for øvrig nevø av kunstneren Kjartan Slettemark og bror av juristen Guro Slettemark.

 Referanser 

 Eksterne lenker 

 OnLine: Et ski-ægtepar med mod, drømme, vilje & styrke (nr. 1 2005, s. 6-8)

Kategori:Grønlandske skiskyttere
Kategori:Grønlandske langrennsløpere
Kategori:Idrettsledere
Kategori:Norske migranter
Kategori:Dansker født i Brasil
Kategori:Deltakere under Ski-VM 2003
Kategori:Deltakere under Ski-VM 2009
Kategori:Deltakere for Danmark under Vinter-OL 2010
Kategori:Skiskyttere under Vinter-OL 2010
Kategori:Deltakere under Ski-VM 2013
Kategori:Personer fra Rio de Janeiro
Kategori:Deltakere under VM i skiskyting 2003
Kategori:Deltakere under VM i skiskyting 2004
Kategori:Deltakere under VM i skiskyting 2005
Kategori:Deltakere under VM i skiskyting 2007
Kategori:Deltakere under VM i skiskyting 2008
Kategori:Deltakere under VM i skiskyting 2009
Kategori:Deltakere under VM i skiskyting 2011
Kategori:Deltakere under VM i skiskyting 2012
Kategori:Deltakere under VM i skiskyting 2013